MOKYMŲ “SKAITMENINIŲ DALYKŲ UŽDUOČIŲ MODULIŲ DIDELĮ MOKYMOSI POTENCIALĄ TURINTIEMS MOKINIAMS PRAKTINIS TAIKYMAS” ĮGYVENDINIMO PASLAUGŲ TECHNINĖ SPECIFIKACIJA 
 
I. BENDRA INFORMACIJA

1.1. Perkančioji organizacija – Nacionalinė švietimo agentūra (toliau – PO) – įgyvendinanti projektą „Galimybių mokykla“ Nr. 10-072-P-0001 pagal 2021–2030 m. švietimo plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-03-01-03 „Užtikrinti visiems prieinamą šiuolaikinį ugdymo turinį“. 
1.2. Informacija apie projektą: 
1.2.1. Projekto tikslas – stiprinti ugdymo, atliepiančio mokinių amžių ir poreikius kokybę.  
1.2.2. Projekto veikla bus siekiama prisidėti prie 2021-2030 metų nacionalinio pažangos plano 3 strateginio tikslo „Didinti švietimo įtrauktį ir veiksmingumą, siekiant atitikties asmens ir visuomenės poreikiams“ tiesiogiai prie 3.1 uždavinio „Pagerinti ugdymosi rezultatus ir sumažinti jų atotrūkį“ įgyvendinimo bei prie 2021–2030 m. plėtros  programos valdytojos Lietuvos Respublikos švietimo, mokslo ir sporto ministerijos švietimo plėtros programoje įvardintų problemų, trukdančių pasiekti pažangą Lietuvos švietimo sistemoje sprendimo. Taip pat atliepti švietimo sektoriaus paklausos ir pasiūlos tendencijas, siekiant proveržio didinant švietimo įtrauktį ir užtikrinant visiems prieinamą šiuolaikinį ugdymo turinį.  

II. PIRKIMO OBJEKTAS 

2.1. Paslaugų pirkimo tikslas – užtikrinti, kad sukurti skaitmeniniai dalykų užduočių moduliai, skirti didelį mokymosi potencialą turintiems mokiniams, būtų veiksmingai ir tikslingai taikomi ugdymo procese. 
2.2. Pirkimo objektas – mokymų „Skaitmeninių dalykų užduočių modulių didelį mokymosi potencialą turintiems mokiniams praktinis taikymas“ įgyvendinimo paslaugos.  
2.3. Pirkimo objektas skaidomas į 2 (dvi) pirkimo objekto dalis: 
2.3.1. I-a pirkimo objekto dalis – neformaliojo suaugusiųjų švietimo programos „Skaitmeninių dalykų užduočių modulių didelį mokymosi potencialą turintiems mokiniams praktinis taikymas“ (16 akad. val.) ir mokomosios medžiagos  parengimas. Tiekėjas turės suteikti šias paslaugas: 
2.3.1.1. parengti vieną neformaliojo suaugusiųjų švietimo programą „Skaitmeninių dalykų užduočių modulių didelį mokymosi potencialą turintiems mokiniams praktinis taikymas“ (toliau – Programa).
2.3.1.2. parengti mokomąją medžiagą pagal parengtą Programą.
2.3.2. II-a pirkimo objekto dalis – mokymų „Skaitmeninių dalykų užduočių modulių didelį mokymosi potencialą turintiems mokiniams praktinis taikymas“ (toliau – Mokymai) vykdymo paslaugos (preliminariai 15 grupių). Tiekėjas turės suteikti šias paslaugas: 
2.3.2.1.  parinkti lektorius pagal tikslines grupes ir organizuoti jų darbą;
2.3.2.2.  organizuoti Mokymų procesą.
2.4. Mokymų vykdymo paslaugos pagal II‑ą pirkimo objekto dalį gali būti pradėtos teikti tik po to, kai Tiekėjui bus perduota pagal I-ą pirkimo objekto dalį parengta Programa ir mokomoji medžiaga bei perduoti visi skaitmeniniai dalykų užduočių moduliai (toliau – SMP). 
Pastaba. SMP rengiami pagal kitu pirkimu vykdomą veiklą ir PO perduodami Tiekėjui jų parengimo etapais. SMP yra būtini pagal I-ą pirkimo objekto dalį perkamų Programos ir mokomosios medžiagos rengimo paslaugų bei pagal II-ą pirkimo objekto dalį perkamų Mokymų vykdymo paslaugų teikimui. Informacija apie SMP, kurie bus naudojami rengiant Programą, mokomąją medžiagą ir vykdant Mokymus, pateikiama šios Techninės specifikacijos priede „Informacija apie Programos, mokomosios medžiagos ir Mokymų vykdymui naudojamus skaitmeninius dalykų užduočių modulius (SMP)“.

III. REIKALAVIMAI PASLAUGOMS, PERKAMOMS PAGAL I-ą PIRKIMO OBJEKTO DALĮ

3.1. Reikalavimai Programos „Skaitmeninių dalykų užduočių modulių didelį mokymosi potencialą turintiems mokiniams praktinis taikymas“ formai: 
3.1.1. Programą turi sudaryti šios dalys: 
3.1.1.1. Programos teikėjas.
3.1.1.2. Programos pavadinimas.
3.1.1.3. Programos rengėjas (-ai).
3.1.1.4. Programos anotacija – Programos paskirties, turinio ir aktualumo tikslinei grupei aprašymas, nurodant, kokias pedagogų profesines kompetencijas programa padeda tobulinti.
3.1.1.5. Programos tikslas – aiškiai ir konkrečiai apibrėžtas, orientuotas į praktinį rezultatą.
3.1.1.6. Programos uždaviniai – nuoseklūs, logiški, siejami su Programos tikslu ir numatomu turiniu.
3.1.1.7. Programos turinys, trukmė, mokymo(si) metodai (būdai) – temos ir jų apimtis akademinėmis valandomis, nurodant teorijai ir praktinei veiklai skiriamą laiką. Aprašomi taikomi mokymo(si) ir praktinės veiklos metodai, atitinkantys Programos tikslą ir trukmę.
3.1.1.8. Programos rezultatai – aprašoma, kokias pedagogų profesines žinias, gebėjimus ar praktinius įgūdžius Programa padeda tobulinti.
3.1.1.9. Refleksija – Programos pabaigoje numatomas dalyvių grįžtamasis ryšys ar refleksija apie mokymų naudingumą.
3.1.1.10. Programos vykdymui naudojama mokomoji medžiaga ir techninės priemonės. 
3.1.1.11. Programai rengti naudotos literatūros ir kitų informacinių šaltinių sąrašas. 
3.1.2. Tiekėjas privalo užtikrinti, kad parengta Programa būtų patvirtinta Tiekėjo vidaus dokumentuose nustatyta tvarka ir registruota teisės aktų nustatyta tvarka bei paskelbta AIKOS sistemoje. Tiekėjas PO turi pateikti Programos patvirtinimą ir registravimą patvirtinantį dokumentą ir (ar) išrašą.
3.2. Reikalavimai Programos „Skaitmeninių dalykų užduočių modulių didelį mokymosi potencialą turintiems mokiniams praktinis taikymas“ turiniui:  
3.2.1. Programos „Skaitmeninių dalykų užduočių modulių didelį mokymosi potencialą turintiems mokiniams praktinis taikymas“ apimtis – 16 akad. val., iš kurių ne mažiau 75 proc. valandų skiriama didelį mokymosi potencialą turinčių mokinių ugdymo situacijų nagrinėjimo, SMP taikymo ir integravimo į ugdymo procesą veikloms.
3.2.2. Programa skirta pradinio ugdymo, lietuvių kalbos, matematikos, gamtos mokslų (biologijos, fizikos, chemijos), istorijos, geografijos ir užsienio kalbos (anglų) mokytojų profesinėms kompetencijoms stiprinti, užtikrinant praktišką skaitmeninių dalykų užduočių modulių taikymą ugdymo procese dirbant su didelį mokymosi potencialą turinčiais mokiniais. 
3.2.3. Programa turi būti sudaryta iš dviejų dalių (bendroji (teorinė) dalis ir dalykinė (praktinė) dalis) ir  parengta kaip vientisa (bendros struktūros ir temų) mokymų programa, kuri būtų taikoma skirtingoms pedagogų grupėms, diferencijuojant mokomosios medžiagos turinį pagal mokomąjį dalyką.
3.2.4. Programoje bendrosios (teorinės) dalies temos turi apimti didelį mokymosi potencialą turinčių mokinių sampratą, jų atpažinimo principus, ugdymo poreikius ir rekomenduojamas ugdymo strategijas. Taip pat turi būti pateikiamas nuoseklus skaitmeninių dalykų užduočių modulių (toliau – SMP) taikymo ugdymo procese pagrindas, įskaitant SMP paskirtį, naudojimo principus, taikymo galimybes ir jų integravimą į ugdymo procesą dirbant su didelį mokymosi potencialą turinčiais mokiniais.
3.2.5. Programos dalykinės (praktinės) dalies temos turi būti orientuotos į didelį mokymosi potencialą turinčių mokinių ugdymo situacijų nagrinėjimą, ugdymo turinio pritaikymo galimybių aptarimą ir skaitmeninių dalykų užduočių modulių (toliau – SMP) integravimą į ugdymo procesą. Taip pat turi būti numatytas konkrečių SMP pristatymas, analizė, išbandymas ir jų taikymo pagal atskirus mokomuosius dalykus galimybių nagrinėjimas, siekiant padėti mokytojams veiksmingai ugdyti didelį mokymosi potencialą turinčius mokinius.
3.2.6. Programa turi būti parengta taisyklinga lietuvių kalba, laikantis bendrinės lietuvių kalbos reikalavimų. Visoje Programoje neturi būti rašybos, skyrybos, teksto rišlumo (stiliaus) klaidų.
3.3. Programos „Skaitmeninių dalykų užduočių modulių didelį mokymosi potencialą turintiems mokiniams praktinis taikymas“ parengimo terminai: 
3.3.1. Prieš pradedant rengti Programą, bet ne vėliau kaip per 5 darbo dienas nuo Sutarties įsigaliojimo dienos, PO organizuoja susitikimą su Tiekėju, kurio metu pristatomi parengti ir (ar) rengiami SMP, jų taikymo principai, numatoma paskirtis ir kita Programos bei mokomosios medžiagos rengimui reikšminga informacija.
3.3.2. Programos parengimo terminai skaičiuojami nuo 3.3.1. punkte paminėto susitikimo dienos.
1 lentelė. Programos parengimo terminai
	Nr.
	Veiksmas
	Tiekėjo paslaugos atlikimo laikotarpis
	PO pastabų/ pritarimo pateikimo Tiekėjui laikotarpis

	1.
	Programos projekto parengimas ir pateikimas elektroniniu būdu (el. paštu) PO suderinimui
	Per 10 darbo dienų nuo susitikimo dienos
	

	2.
	PO pastabų teikimas Programos projektui
	
	Per 5 darbo dienas  nuo Programos projekto gavimo dienos

	3.
	Programos koregavimas pagal PO pastabas ir galutinio programos  varianto pateikimas PO
	Per 5 darbo dienas  nuo PO pastabų gavimo dienos
	

	4.
	PO pritarimas galutiniam Programos variantui
	
	Per 5 darbo dienas nuo Programos gavimo dienos

	5. 
	Programos tvirtinimas,  registravimas ir paskelbimas AIKOS sistemoje 
	Per 5 darbo dienas  nuo PO pritarimo galutiniam Programos variantui
	



3.3.3. Programa turi būti parengta, suderinta, patvirtinta, užregistruota bei paskelbta AIKOS sistemoje ne vėliau kaip per 30 darbo dienų nuo 3.3.1. punkte paminėto susitikimo dienos arba kitu su PO suderintu (el. paštu) terminu, jeigu atsiranda aplinkybių, nepriklausančių nuo Tiekėjo valios, tačiau ne ilgiau kaip 10 darbo dienų ir neviršijant Sutarties specialiosiose sąlygose nustatyto Paslaugų suteikimo termino.
3.4. Reikalavimai mokomosios medžiagos pagal Programą „Skaitmeninių dalykų užduočių modulių didelį mokymosi potencialą turintiems mokiniams praktinis taikymas“ parengimui: 
3.4.1. Tiekėjas turės parengti 7 (septynis) mokomosios medžiagos komplektus elektronine versija, pritaikytus skirtingoms pedagoginės specializacijos mokytojams (pradinių klasių, lietuvių kalbos, matematikos, gamtos mokslų (biologijos, fizikos, chemijos), istorijos, geografijos ir užsienio kalbos (anglų) mokytojams), atsižvelgiant į konkretiems mokomiesiems dalykams parengtus SMP (žr. 2 lentelę) ir jų taikymo ugdymo procese ypatumus. Mokomosios medžiagos turinys ir apimtis turi atitikti Programos turinį ir apimtį, derėti su Programos tikslu, uždaviniais bei siektinais rezultatais:
3.4.1.1. Mokomosios medžiagos bendroji (teorinė) dalis turi būti vientisa ir tinkama visų pedagoginių specializacijų mokytojams, nepriklausomai nuo dėstomo dalyko. Joje turi būti pateikiama didelį mokymosi potencialą turinčių mokinių samprata, jų atpažinimo principai, ugdymo poreikiai ir rekomenduojamos ugdymo strategijos. Taip pat turi būti pateikiamas nuoseklus teorinis SMP taikymo ugdymo procese pagrindas, įskaitant SMP paskirtį, naudojimo principus, taikymo galimybes ir integravimą į ugdymo procesą dirbant su didelį mokymosi potencialą turinčiais mokiniais.
3.4.1.2. Mokomosios medžiagos dalykinės (praktinės) dalies turinys turi būti pritaikytas skirtingoms pedagoginės specializacijos mokytojams, atsižvelgiant į konkretiems mokomiesiems dalykams parengtus SMP ir jų taikymo ugdymo procese ypatumus. Šioje dalyje turi būti pateikiamos didelį mokymosi potencialą turinčių mokinių ugdymo situacijos, ugdymo turinio pritaikymo galimybės ir SMP integravimo į ugdymo procesą pavyzdžiai. Mokomojoje medžiagoje turi būti numatytas konkrečių SMP pristatymas, analizė, išbandymas ir jų taikymo pagal atskirus mokomuosius dalykus galimybių nagrinėjimas, siekiant padėti mokytojams veiksmingai ugdyti didelį mokymosi potencialą turinčius mokinius.
2 lentelė. Rengiami SMP ir jų planuojami pateikimo terminai
	Dalykinės (praktinės) dalies mokomosios medžiagos diferencijavimas pagal mokytojų pedagoginę specializaciją
	SMP
	SMP kiekis
	Kuriai klasei skirtas SMP
	Planuojamas pateikimo laikotarpis*

	Pradinių klasių mokytojams 
	Lietuvių kalbos SMP
	1
	2
	2027 m. balandžio mėn.

	
	
	1
	3-4
	

	
	Matematikos SMP
	1
	2
	

	
	
	1
	3-4
	

	
	Gamtos mokslų SMP
	1
	2
	

	
	
	1
	3-4
	

	Lietuvių kalbos mokytojams 
	Lietuvių kalbos SMP
	4
	5, 6, 7 ,8
	2026 m. gruodžio mėn.

	
	
	1
	9-10
	

	Matematikos mokytojams 
	Matematikos SMP
	4
	5, 6, 7 ,8
	2026 m. gruodžio mėn.

	
	
	1
	9-10
	

	Gamtos mokslų (biologijos, fizikos, chemijos) mokytojams
	Gamtos mokslų SMP
	3
	5-6, 7, 8
	2027 m. balandžio mėn.

	
	Biologijos SMP
	1
	9-10
	

	
	Fizikos SMP
	1
	9-10
	

	
	Chemijos SMP
	1
	9-10
	

	Geografijos mokytojams
	Geografijos SMP
	5
	6, 7, 8, 9, 10
	2027 m. sausio mėn.

	Istorijos mokytojams 
	Istorijos SMP
	5
	6, 7, 8, 9, 10
	2027 m. sausio mėn.

	Užsienio kalbos (anglų) mokytojams
	Užsienio kalbos (anglų) SMP
	4
	3-4, 5-6, 7-8, 9-10
	2027 m. vasario mėn.


 * nurodomas preliminarus SMP pateikimo laikotarpis. Laikotarpis gali keistis priklausomai nuo to, kada bus parengtos ir patvirtintos SMP.

3.4.2. Mokomoji medžiaga turi būti pateikiama elektroniniu formatu, tinkamu naudoti ir redaguoti. Tiekėjas PO turi pateikti ne tik galutinę mokomosios medžiagos versiją PDF formatu, bet ir redaguojamą originalų failą (pvz., PowerPoint, Word ar kitu lygiaverčiu formatu), mokomajai medžiagai parengtų naudotų informacinių šaltinių sąrašas. Jeigu mokomojoje medžiagoje naudojami paveikslai, grafikai, schemos ar kita vaizdinė medžiaga, Tiekėjas turi užtikrinti teisę PO naudoti šią medžiagą mokymo ir mokymosi tikslais.
3.4.3. Mokomoji medžiaga turi būti pateikta aiškiai, struktūruotai, pristatomos šiuolaikiškos sąvokos, naudojami patikimi šaltiniai; pateikiama taisyklinga lietuvių kalba ir neturi būti pažeidžiamos kitų autorių teisės.
3.4.4. Mokomosios medžiagos turinys turi būti nešališkas lyties, amžiaus grupių, neįgalumo, gebėjimų, socialinės padėties, rasės, etninės priklausomybės, religijos ir įsitikinimų atžvilgiu.
3.5. Mokomosios medžiagos pateikimo terminai:
3.5.1. Mokomosios medžiagos komplektų pateikimo terminai skaičiuojami nuo faktinės SMP pateikimo Tiekėjui dienos (žr. 2 lentelę).
Pastaba. SMP Tiekėjui pradedami perduoti tik PO patvirtinus Programą ir gali būti perduodami etapais pagal jų parengimo eigą.
3 lentelė. Mokomosios medžiagos pateikimo terminai
	Nr.
	Veiksmas
	Tiekėjo paslaugos atlikimo laikotarpis
	PO pastabų/ pritarimo pateikimo Tiekėjui laikotarpis

	1.
	Mokomosios medžiagos projekto parengimas ir pateikimas elektroniniu būdu (el. paštu) PO suderinimui
	Per 35 darbo dienas nuo faktinės SMP pateikimo dienos*
	

	2.
	PO pastabų teikimas mokomosios medžiagos projektui
	
	Per 10 darbo dienų  nuo mokomosios medžiagos projekto gavimo dienos

	3.
	Mokomosios medžiagos koregavimas pagal PO pastabas ir galutinio medžiagos  varianto pateikimas PO
	Per 10 darbo dienų  nuo PO pastabų pateikimo dienos
	

	4.
	PO pritarimas galutiniam mokomosios medžiagos variantui
	
	Per 10 darbo dienų  nuo gavimo dienos


* į šį terminą įskaičiuotas ir susipažinimo su parengtais SMP laikotarpis

3.5.2. Kiekvieną mokomosios medžiagos komplektą Tiekėjas parengia, suderina ir galutinį medžiagos variantą PO pateikia ne vėliau kaip per 65 darbo dienas nuo faktinės SMP pateikimo Tiekėjui dienos nurodytais terminais arba kitu su PO suderintu (el. paštu) terminu, jeigu atsiranda aplinkybių, nepriklausančių nuo Tiekėjo valios, tačiau ne ilgesniam nei Sutarties specialiosiose sąlygose nustatytas Paslaugų suteikimo terminas.
3.5.3. Tiekėjas turi suteikti galimybę neribotai naudotis mokomąja medžiaga mokymo ir mokymosi tikslais su galimybe ją parsisiųsti mokymų dalyviams ir PO.
3.5.4. Mokomojoje medžiagoje turi būti nurodyta, kad ji parengta įgyvendinant 2021–2027 metų Europos sąjungos fondų ir bendrojo finansavimo lėšomis finansuojamą projektą „Galimybių mokykla“ (Nr. 10-072-P-0001), taip pat naudojami viešinimo ženklai ir logotipai pagal naujausius galiojančius teisės aktus.
3.6. Sutarties Bendrųjų sąlygų nuostatos taikomos visam Paslaugų teikimo procesui pagal I‑ą pirkimo objekto dalį. Parengta Programa ir mokomoji medžiaga laikomos Paslaugų rezultatu, o intelektinės nuosavybės teisės į šį Paslaugų rezultatą perduodamos PO vadovaujantis Bendrųjų sąlygų 15 skyriaus „Intelektinė nuosavybė“ nuostatomis.

IV. REIKALAVIMAI PASLAUGOMS, PERKAMOMS PAGAL II-ą PIRKIMO OBJEKTO DALĮ 

4.1. Bendrieji reikalavimai Mokymų vykdymui: 
4.1.1. Visos paslaugos turi būti suteiktos per 11 mėnesių nuo visos Mokymų vykdymui reikalingos medžiagos (pagal I-ą pirkimo objekto dalį parengtos Programos, mokomosios medžiagos bei visų pagal 2 lentelę numatytų skaitmeninių dalykų užduočių modulių (toliau – SMP)) pateikimo Tiekėjui dienos. Į šį laikotarpį įskaičiuojamas Mokymų grafiko projekto parengimas, Mokymų dalyvių registracijos laikotarpis, Mokymų vykdymas ir už paskutinę Mokymų grupę atsiskaitymo dokumentų pateikimas. 
4.1.2. Mokymų apimtis – 16 akad. val., iš kurių ne mažiau kaip 75 proc. laiko skiriama didelį mokymosi potencialą turinčių mokinių ugdymo situacijų nagrinėjimo, SMP taikymo ir integravimo į ugdymo procesą veikloms. Programa įgyvendinama nuotoliniu būdu – 4 dienos po 4 akad. val. kiekvienai Mokymų grupei.  
4.1.3. Mokymų dalyviai – pradinio ugdymo, lietuvių kalbos, matematikos, gamtos mokslų (biologijos, fizikos, chemijos), istorijos, geografijos ir užsienio kalbos (anglų) dalykų mokytojai (toliau – Mokymų dalyviai). Vienos Mokymų dalyvių grupės dydis – apie 60-70 asmenų. Dalyvių skaičius grupėje gali keistis (+ / - 10 proc.), preliminariai 15 grupių. 
4.1.4. Mokymų dalyvių grupės sudaromos pagal mokytojų pedagoginę specializaciją (dėstomą dalyką), atsižvelgiant į SMP dalykinę struktūrą, t. y. formuojant atskiras pradinių klasių, lietuvių kalbos, matematikos, gamtos mokslų, istorijos, geografijos ir užsienio kalbos (anglų) mokytojų grupes (žr. 4 lentelę). 
4 lentelė. Planuojamos Mokymų dalyvių grupės
	Mokymų dalyvių grupės pagal pedagoginę specializaciją
	Grupių skaičius*
	Dalyvių skaičius*

	Pradinių klasių mokytojai
	2
	120-140 

	Lietuvių kalbos mokytojai
	3
	180-210

	Matematikos mokytojai
	4
	240-280

	Gamtos mokslų (biologija, fizika, chemija)
	2
	120-140 

	Istorijos mokytojai
	1
	60-70

	Geografijos mokytojai
	1
	60-70

	Užsienio kalbos (anglų) mokytojai
	2
	120-140

	
	15
	1050


* nurodomas preliminarus Mokymų grupių ir dalyvių skaičius. Dalyvių skaičius gali keistis.

4.1.5. Mokymų dalyvių registraciją, atranką ir suskirstymą į grupes vykdys PO. 
4.1.6. Tiekėjas turi paskirti asmenį, atsakingą už Mokymų vykdymą, į kurį PO ar jos paskirtas atstovas galėtų kreiptis dėl teikiamų paslaugų ar atsiskaitymų, taip pat kilus problemoms Mokymų organizavimo metu ir kitais klausimais. Tiekėjas Mokymų vykdymo klausimus (dokumentacijos, mokymų laiko, vietos, ir kt.) privalo derinti su PO. 
4.2. Reikalavimai Mokymų grafiko teikimui: 
4.2.1. Tiekėjas per 10 darbo dienų nuo visos Mokymų vykdymui reikalingos medžiagos (Programos, mokomosios medžiagos ir visų SMP) pateikimo dienos privalo parengti ir PO elektroniniu būdu (el. paštu) pateikti Mokymų grafiko projektą. Mokymų grafiko projektas laikomas suderintu, kai PO elektroniniu būdu (el. paštu) patvirtina Mokymų grafiko projektą. PO turi teisę inicijuoti Mokymų grafiko keitimą.  
4.2.2. Sudarydamas Mokymų grafiką Tiekėjas privalo atsižvelgti į ugdymo procesą, numatydamas realistiškus Mokymų vykdymo terminus ir laikotarpį, reikalingą Mokymų dalyvių registracijai. Mokymai kiek įmanoma turi būti vykdomi mokinių atostogų metu, ar kitu, su PO suderintu laiku. Liepos ir rugpjūčio mėnesiais mokymai neorganizuojami. 
4.2.3. Mokymai gali vykti tuo pačiu metu kelioms Mokymų dalyvių grupėms (ta pačia data neapjungiant Mokymų dalyvių grupių), jeigu Tiekėjas užtikrins pakankamą lektorių skaičių, kad galėtų kokybiškai suteikti paslaugas.  
4.2.4. Tiekėjas likus ne mažiau kaip 5 darbo dienoms iki einamojo mėnesio pabaigos PO elektroniniu būdu turi pateikti kito mėnesio Mokymų grafiką, jeigu tą mėnesį yra planuojami Mokymai. Jeigu einamąjį mėnesį Mokymų vykdymo metu atsiranda pasikeitimų, pvz., keičiasi Mokymų laikas ar data, Tiekėjas turi ne vėliau kaip prieš 5 darbo dienas iki Mokymų pradžios PO pateikti patikslintą Mokymų grafiką. 
4.3. Reikalavimai Mokymų darbotvarkei ir mokomajai medžiagai: 
4.3.1. Tiekėjas ne vėliau kaip prieš 7 darbo dienas iki pagal Mokymų grafiką numatytos pirmosios Mokymų dienos privalo elektroniniu būdu (el. paštu) pateikti ir suderinti su Perkančiąja organizacija Mokymų darbotvarkes, parengtas pagal Programą, apimančias visas vienai Mokymų dalyvių grupei numatytas Mokymų dienas. 
4.3.2. Suderintos Mokymų darbotvarkės laikomos taikytinomis visoms Mokymų dalyvių grupėms ir pakartotinis jų derinimas nėra atliekamas. Tuo atveju, jei Mokymų vykdymo metu atsiranda poreikis keisti ar tikslinti darbotvarkių turinį, Tiekėjas privalo atnaujintas darbotvarkes pateikti ir suderinti su PO pakartotinai ne vėliau kaip prieš 7 darbo dienas iki Mokymų dienos, kurios darbotvarkė yra keičiama.
4.3.3. Mokymų darbotvarkėse Tiekėjas turi nurodyti Mokymų tikslą, uždavinius, planuojamus rezultatus, temas, potemes, jų nagrinėjimo trukmę, kitą organizacinę informaciją.  
4.3.4. Mokymų vedimui naudojama I-oje pirkimo objekto dalyje parengta mokomoji medžiaga. Tiekėjui leidžiama prisitaikyti ar koreguoti iki 20 procentų mokomosios medžiagos turinio, nekeičiant Programos esmės ir struktūros. Tuo atveju, jeigu mokomoji medžiaga yra koreguojama, Tiekėjas privalo likus ne mažiau kaip 5 darbo dienoms iki pagal Mokymų grafiką numatytos Mokymų pradžios elektroniniu būdu pateikti PO Mokymų dalyviams skirtą mokomąją medžiagą (skaidres ir (ar) kitą papildančią informaciją) elektroniniu formatu. 
4.3.5. Mokomoji medžiaga turi būti vienoda visoms tos pačios pedagoginės specializacijos Mokymų dalyvių grupėms (planuojamos Mokymų dalyvių grupės pateiktos 4 lentelėje) ir pateikiama vieną kartą visam Mokymų laikotarpiui. 
4.3.6. Tiekėjas atsako už tai, kad Mokymų vedimui panaudota medžiaga nepažeistų trečiųjų šalių teisių ir teisėtų interesų.  
4.3.7. Mokymų darbotvarkėse ir mokomojoje medžiagoje turi būti nurodyta, kad Mokymai organizuojami įgyvendinant 2021–2027 metų Europos sąjungos fondų ir bendrojo finansavimo lėšomis finansuojamą projektą „Galimybių mokykla“ (Nr. 10-072-P-0001), taip pat naudojami viešinimo ženklai ir logotipai pagal naujausius galiojančius teisės aktus. 
4.3.8. Sutarties Bendrųjų sąlygų nuostatos taikomos visam Paslaugų teikimo procesui pagal II‑ą pirkimo objekto dalį. Mokymams parengta ir naudojama mokomoji medžiaga laikoma Paslaugų rezultatu, o intelektinės nuosavybės teisės į šį Paslaugų rezultatą perduodamos PO vadovaujantis Bendrųjų sąlygų 15 skyriaus „Intelektinė nuosavybė“ nuostatomis.
4.4. Reikalavimai Mokymų vedimui: 
4.4.1. Teikiant paslaugas būtina Mokymus vesti pagal Programą, išdėstyti numatytas temas, laikytis bendrajai (teorinei) ir dalykinei (praktinei) dalims skirtų valandų santykio, numatytos mokymo formos (nuotoliniu būdu) ir mokymo metodų. Naudoti mokymo metodus ir priemones, tinkančius mokymo formai ir padedančius įgyti reikiamas žinias ir įgūdžius. Bendrosios (teorinės) dalies turinys gali būti integruojamas į dalykinės (praktinės) dalies veiklas ir pateikiamas viso būsimų Mokymų proceso metu, užtikrinant jo sąsajas su konkretaus mokomojo dalyko SMP ir jų taikymu ugdymo procese.
4.4.2. Mokymų metu ypatingas dėmesys turi būti skiriamas didelį mokymosi potencialą turinčių mokinių ugdymo situacijų nagrinėjimo, SMP taikymo ir integravimo į ugdymo procesą veikloms, kad mokytojai gebėtų naudotis ir integruoti sukurtus SMP į ugdymo procesą bei taikyti modulius siekiant atliepti didelį mokymosi potencialą turinčių mokinių poreikius. Kiekvienos Mokymų grupės Mokymų turinys turi būti tiesiogiai susietas su atitinkamam dalykui parengtais SMP.
4.4.3. Vesdamas Mokymus Tiekėjas turi laikytis Negaliai jautrios kalbos gairių (prieiga https://www.lnf.lt/wp-content/uploads/2022/06/negaliai-jautri-kalba-1.pdf), universalaus dizaino principų (prieiga: https://lvpa.lt/upload/files/E-rinkodara/UD%20LVPA_2(1).pdf). 
4.4.4. PO vykdys Mokymų kokybės kontrolę: stebės ar dalyvaus mokymuose, teiks siūlymus Tiekėjui dėl Mokymų kokybės tobulinimo. 
4.4.5. Tiekėjas turės atsižvelgti į PO siūlymus dėl paslaugų teikimo ir Mokymų kokybės. 
4.5. Reikalavimai Mokymų organizavimo procesui:
4.5.1. Kiekvienai Mokymų dalyvių grupei organizuojami 4 dienų po 4 akad. val.  (16 akad. val. vienai Mokymų grupei) trukmės nuotoliniai mokymai. Mokymai vienai Mokymų dalyvių grupei turi vykti ne dažniau kaip 1 kartą per savaitę ir ne anksčiau kaip nuo 14.00 val. ar kitu su PO suderintu (el. paštu) laiku.  
4.5.2. Nuotoliniai Mokymai turi vykti naudojant programą ar mokymosi aplinką, tinkančią vykdyti nuotolinius mokymus, suderintą su PO. Jos įsigijimo, nuomos ar kitokio naudojimo kaštus Tiekėjas įsipareigoja apmokėti pats.  
4.5.3. Mokymų metu Tiekėjas įsipareigoja naudoti kokybišką interneto ryšį, vaizdą, garsą ir apšvietimą.  
4.5.4. Tiekėjas likus ne mažiau kaip 5 darbo dienoms iki kiekvienos pagal Mokymų grafiką numatytos Mokymų dienos privalo elektroniniu būdu išsiųsti Mokymų dalyviams kvietimą (kvietimą būtina suderinti su PO ir gauti jos pritarimą) su tos dienos Mokymų darbotvarke. 
4.5.5. Likus ne mažiau kaip 2 darbo dienoms iki kiekvienos pagal Mokymų grafiką numatytos Mokymų dienos Tiekėjas turi pateikti Mokymų dalyviams ir PO prisijungimo prie nuotolinių mokymų nuorodą ir prisijungimo instrukcijas. PO atstovai gali stebėti veiklas, mokymo(si) proceso eigą, apklausti mokymų dalyvius dėl mokymo(si) medžiagos kokybės bei kita.  
4.5.6. Tiekėjas turi skirti ne mažiau kaip 15 min. dalyvių prisijungimui. Šis laikas neįskaičiuojamas į Mokymų darbotvarkę. Mokymų dalyviai turi prisijungti prie Mokymų savo tikraisiais vardais ir pavardėmis. 
4.5.7. Tiekėjas Mokymų dieną turės fiksuoti Mokymų dalyvių lankomumą ir informuoti PO apie Mokymuose nedalyvavusius dalyvius pasibaigus kiekvienai Mokymų dienai.  
4.5.8. Tiekėjas pirmąją Mokymų dieną elektroniniu būdu pateikia Mokymų dalyviams užpildyti projekto dalyvio apklausos anketą kartu su Pranešimu dėl asmens duomenų tvarkymo. Mokymų metu Tiekėjo paskirtas asmuo, atsakingas už Mokymų dalyvių prisijungimą, privalo paaiškinti Mokymų dalyviams, kaip teisingai pildyti projekto dalyvio apklausos anketą. Mokymų dalyvių anketos, pasirašytos dalyvio fiziniu parašu, gali būti surinktos el. paštu iš to dalyvio el. pašto, kuris nurodytas dalyvio anketoje (daryti ekrano kopiją, kurioje matytųsi iš kokio el. pašto yra atsiųsta anketa), arba pasirašytos elektroniniu arba mobiliu parašu (šiuo atveju ekrano kopijos daryti nebūtina). 
4.5.9. Per 5 darbo dienas pasibaigus kiekvienos Mokymų dalyvių grupės pirmajai Mokymų dienai, Tiekėjas privalo PO elektroniniu būdu pateikti užpildytas ir pasirašytas Mokymų dalyvių projekto dalyvio apklausos anketas. 
4.5.10. Tiekėjas turės suvesti Mokymų dalyvių užpildytų apklausos anketų duomenis į elektroninę formą, kurią pateiks PO. Suvesti dalyvių duomenys elektroninėje formoje turi būti perduoti elektroniniu būdu PO per 5 darbo dienas pasibaigus kiekvienos grupės pirmajai Mokymų dienai. Šio punkto nuostatos gali būti keičiamos, jei atsirastų galimybė kitu būdu rinkti projekto dalyvių duomenis. 
4.5.11. Visos dokumentų formos Tiekėjui bus pateiktos per 5 darbo dienas po Mokymų grafiko projekto pavirtinimo dienos. Tiekėjas, pildydamas PO pateiktas dokumentų formas, privalo atsižvelgti į reikalavimus jų pildymui, nurodytus internete (internetinė prieiga https://2021.esinvesticijos.lt/dokumentai/projekto-dalyviu-informacijos-administravimo-instrukcija). 
4.5.12. Per 5 darbo dienas po kiekvienos Mokymų dienos Tiekėjas elektroniniu būdu PO pateikia nuotolinės mokymų platformos sugeneruotas vykusių Mokymų dalyvių lankomumo ataskaitas. Ataskaitoje turi būti nurodyti Mokymų dalyviai, dalyvavę Mokymuose, jų prisijungimo ir atsijungimo laikai bei bendra dalyvavimo trukmė.  
4.5.13. Tiekėjo paskirtas atsakingas asmuo Mokymų dieną kontroliuoja Mokymų dalyvių prisijungimą, sprendžia prisijungimo problemas, atsako į Mokymų dalyvių užklausas, sprendžia kilusius techninius nesklandumus nuotolinių mokymų metu. Jei dėl techninių ar kitų kliūčių nutrūksta/sutrinka ryšys ir nebeįmanoma vykdyti suplanuotų Mokymų, turi būti paskirtas ir su dalyviais suderintas kitas laikas Mokymams tęsti.  
4.5.14. Mokymų metu Tiekėjas yra visiškai atsakingas už nuotolinės mokymų platformos ir su ja susijusios techninės infrastruktūros tinkamą veikimą, sukonfigūravimą bei techninį palaikymą, pagalbos teikimą Mokymų dalyviams ir lektoriams.
4.5.15. Mokymų metu Tiekėjas turi užtikrinti, kad neprisijungtų pašaliniai asmenys, t. y. neregistruoti dalyviai, o jei taip nutiktų, juos pašalinti.  
4.5.16. Mokymų metu Tiekėjas turi užtikrinti, kad be visų Mokymų dalyvių sutikimo mokymų platformoje nebūtų vykdomas Mokymų vaizdo ir (ar) garso įrašymas, kopijavimas ar platinimas. Tiekėjas nėra atsakingas už Mokymų dalyvių naudojamas išorines technines priemones ar programinę įrangą, leidžiančią savarankiškai įrašyti jų kompiuterio ekraną, vaizdą ar garsą, tačiau turi informuoti Mokymų dalyvius apie draudimą be sutikimo įrašinėti, kopijuoti ar platinti Mokymų medžiagą.
4.5.17. Tiekėjas užtikrina Mokymuose dalyvaujančių asmenų asmens duomenų saugą pagal Bendrojo duomenų apsaugos reglamento reikalavimus (Europos Parlamento ir Tarybos 2016 m. balandžio 27 d. reglamentas (ES) 2016/679 „Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB). 
4.5.18. Tiekėjas, pasibaigus kiekvienos grupės Mokymams, per 10 darbo dienų nuo paskutinės tos grupės Mokymų dienos išduoda Mokymų dalyviams Mokymų baigimą ir kvalifikacijos  patobulinimą patvirtinantį dokumentą (pažymėjimą, pažymą ar kitą dokumentą), kurio forma ir turinys turi būti suderinti su PO. Dokumente turi būti nurodyta, kad dalyvis, baigęs Mokymus pagal Programą, patobulino kvalifikaciją ir (ar) įgijo žinių bei gebėjimų Programoje numatytose srityse. Dokumentas išduodamas kiekvienam Mokymų dalyviui, kuris dalyvavo ne mažiau kaip 75 proc. Programos, kurios bendra trukmė 16 akad. val., Mokymų trukmės.
4.5.19. Kilus klausimų Tiekėjas turi konsultuotis su PO atstovais, nedelsiant informuoti (telefonu ar el. paštu) apie kylančius paslaugų teikimo sunkumus ar trikdžius, PO paprašius (el. paštu) per 2 darbo dienas informuoti apie paslaugų teikimo eigą. 

V. ATSISKAITYMAS UŽ SUTEIKTAS PASLAUGAS 

5.1. Atsiskaitymas už suteiktas paslaugas pagal I-ą pirkimo objekto dalį bus vykdomas etapais:
5.1.1. Už kiekvieną paslaugų etapą Tiekėjui bus sumokama numatyta suma pagal iš Tiekėjo gautą sąskaitą faktūrą ne vėliau kaip per 30 (trisdešimt) kalendorinių dienų nuo paslaugų perdavimo – priėmimo akto pasirašymo ir (ar) sąskaitos faktūros gavimo dienos. 
5.1.2. Už tinkamai ir laiku suteiktas Programos parengimo paslaugas Tiekėjui sumokama po Programos parengimo, patvirtinimo, registravimo ir perdavimo PO pagal šalių pasirašytą paslaugų perdavimo–priėmimo aktą bei gavus iš Tiekėjo sąskaitą faktūrą.
5.1.3. Atsiskaitydamas už Programos parengimo paslaugas Tiekėjas kartu su paslaugų perdavimo–priėmimo aktu teikia šiuos dokumentus:
· Programą elektroniniu formatu;
· Programos patvirtinimą ir registravimą patvirtinantį dokumentą ir (ar) išrašą;
5.1.4. Už kiekvieną tinkamai ir laiku pagal Techninę specifikaciją parengtą ir PO perduotą mokomosios medžiagos komplektą atsiskaitoma atskirai ir Tiekėjui sumokama po konkretaus mokomosios medžiagos komplekto parengimo, suderinimo ir perdavimo PO pagal šalių pasirašytą paslaugų perdavimo–priėmimo aktą bei gavus iš Tiekėjo sąskaitą faktūrą.
5.1.5. Atsiskaitydamas už konkretaus mokomosios medžiagos komplekto parengimo paslaugas Tiekėjas kartu su paslaugų perdavimo-priėmimo aktu teikia šiuos dokumentus:
· mokomąją medžiagą elektroniniu formatu su patvirtinimu, kad parengta pagal techninės specifikacijos reikalavimus.
5.1.6. PO gavusi paslaugų priėmimo–perdavimo aktą ir suteiktas paslaugas įrodančius dokumentus, per 7 darbo dienas patikrina gautus dokumentus, įvertina suteiktas paslaugas ir pasirašo priėmimo–perdavimo aktą arba, nustačiusi trūkumų, teikia pastabas Tiekėjui, kuris per 3 darbo dienas turi ištaisyti trūkumus.
5.2. Atsiskaitymas už suteiktas paslaugas pagal II-ą pirkimo objekto dalį bus vykdomas tokia tvarka:
5.2.1. Už tinkamai ir laiku suteiktas Mokymų vykdymo paslaugas Tiekėjui bus sumokama pasibaigus kiekvienos grupės (-ių) Mokymams pagal pilnai įvykdytus Mokymus ir gavus iš Tiekėjo sąskaitą faktūrą ne vėliau kaip per 30 (trisdešimt) kalendorinių dienų nuo paslaugų priėmimo–perdavimo akto pasirašymo ir (ar) sąskaitos faktūros gavimo dienos. 
5.2.2. Už įvykdytus Mokymus dalyvių grupei (-ėms) Tiekėjas teikia PO priėmimo–perdavimo aktą kartu su suteiktas paslaugas įrodančiais dokumentais:
· Mokymų dalyviams išduotų Mokymų baigimą ir kvalifikacijos patobulinimą patvirtinančių dokumentų (pažymėjimų, pažymų ar kitų dokumentų) registro kopija arba jo išrašas ir visų kiekvienam Mokymų grupės dalyviui išduotų dokumentų kopijos; 
5.2.3. PO, gavusi paslaugų priėmimo–perdavimo aktą ir suteiktas paslaugas įrodančius dokumentus, per 7 darbo dienas patikrina gautus dokumentus, įvertina suteiktas paslaugas ir pasirašo priėmimo–perdavimo aktą arba, nustačiusi trūkumų, teikia pastabas Tiekėjui, kuris per 3 darbo dienas turi ištaisyti trūkumus.

Priedas. „Informacija apie Programos, mokomosios medžiagos ir Mokymų vykdymui naudojamus skaitmeninius dalykų užduočių modulius (SMP)“.
